پنجند دریا

پنجند دریا (انگریزی: Panjnad River) (پنج + ند = پنجند)، پنجاب دے بہاول پور ضلعے دے اخیر وچّ اک دریا اے جو پنجاب دے پنج دریاواں دے سنگم توں بݨدا اے۔ دریائے جہلم تے راوی، چناب وچّ مِݪدے نیں تے چناب، ستلج وچّ مِݪدا اے فیر اُچ دے کوݪ پنجند بݨدا اے۔ پنجند جنوب مغرب وَل لگ بھگ 45 میل وَگدا ہویا مٹھن کوٹ دے کوݪ دریائے انڈس وچّ شامل ہوجاندا اے۔ انڈس دریا عرب سمندر وچّ شامل ہوکے ختم ہوجاندا اے۔ پنجند اُتے پنجند بند بݨیا ہویا اے جِتھوں رحیم یار خاں تے صادق آباد نوں آبپاشی واسطے پاݨی فراہم کیتا جاندا اے۔ 


گٹھ:پاکستان دے دریا